ตลาดหุ้นสหรัฐฯปิดในกรอบแคบ
ตลาดหุ้นสหรัฐปิดทรงตัวในกรอบแคบๆหลังถูกฉุดโดยรายงานผลประกอบการ ขณะที่ราคาน้ำมันขยับขึ้น
15 ส.ค. 2555

ตลาดหุ้นสหรัฐปิดทรงตัวในกรอบแคบๆหลังถูกฉุดโดยรายงานผลประกอบการ ขณะที่ราคาน้ำมันขยับขึ้น  ข้อมูลที่บ่งชี้ว่าผู้บริโภคอเมริกาจับจ่ายใช้สอยมากขึ้นในเดือนกรกฏาคมและตัวเลขการเติบโตทางเศรษฐกิจของยูโรโซน ส่งความคึกคักมายังตลาดหุ้นสหรัฐฯ อย่างไรก็ตามสุดท้ายแล้ววานนี้(14ส.ค.) ก็ปิดในกรอบแคบๆเท่านั้น หลังรายงานผลประกอบการอันน่าผิดหวังของบริษัทดังเป็นตัวที่ฉุดรั้งเอาไว้       ดัชนีหุ้นดาวโจนส์ เพิ่มขึ้น 2.71 จุด (0.02 เปอร์เซ็นต์) ปิดที่ 13,172.14 จุด แนสแดค ลดลง 5.54 จุด (0.18 เปอร์เซ็นต์) ปิดที่ 3,016.98 จุด เอสแอนด์พี ลดลง 0.19 จุด (0.01 เปอร์เซ็นต์) ปิดที่ 1,403.92 จุด  ขณะที่ราคาน้ำมันขยับขึ้น สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 70 เซนต์ ปิดที่ 93.43 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 43 เซนต์ ปิดที่ 114.03 ดอลลาร์ต่อบาร์เรล